Robert Oppenheimer

Julius Robert Oppenheimer (22 April 1904 – 18 Februari 1967) ialah ahli fizik teori Amerika serta profesor fizik Universiti California, Berkeley. Oppenheimer ialah ketua perang dalam Makmal Los Alamos dan lazimnya disifatkan sebagai "bapa bom atom" disebabkan oleh penglibatannya dalam Projek Manhattan ketika Perang Dunia Kedua yang bertujuan untuk membangunkan senjata-senjata nuklear terawal dunia.

Awal hidup 
Robert dilahirkan di New York City pada 22 April 1904.:5-11 Bapanya, Julius Oppenheimer ialah seorang pengimport tekstil yang berpindah dari Jerman ke Amerika Syarikat pada 1888 manakala ibunya, Ella Friedman ialah seorang pelukis dan berasal dari Baltimore. Oppenheimer mempunyai seorang adik lelaki, Frank yang turut menjadi seorang ahli fizik.:16 Oppenheimer mendapat pendidikan awal di Alcuin Preparatory School dan memasuki Ethical Culture Society School pada 1911.:35

Robert mendapat pendidikan tinggi di Kolej Harvard (kolej prasiswazah Universiti Harvard) ketika berumur 18 tahun. Setelah itu, Oppenheimer mendapat tawaran belajar di Kolej Christ, Cambridge. Pada 1926, Oppenheimer belajar di Universiti Göttingen bersama dengan Max Born sebelum mendapat taraf Doktor Falsafah ketika berusia 23 tahun pada Mac 1927.

Kerjaya 
Pada 1930, Oppenheimer banyak memberi sumbangan dalam bidang fizik atom dan nuklear termasuk kajian-kajian mula mengenai bintang neutron dan lohong hitam yang sudah diabaikan astronomi dalam jangka waktu yang lama.

Projek Manhattan 

Selama Perang Dunia Kedua, Oppenheimer memimpin rancangan Projek Manhattan yang bertujuan membangunkan senjata berasaskan atom untuk pihak Amerika Syarikat di Los Alamos, New Mexico. Bom atom pertama kalinya diledak pada 16 Julai 1945 dalam Ujian Trinity di New Mexico. Beliau meluahkan perasaannya menyaksikan peristiwa tersebut memetik separa dari ayat kitab suci Bhagavad Gita mengibaratkan kedudukannya seperti Keresna dalam hikayat Mahabharata yang memujuk Arjuna berperang lalu menayangkan rupa sebenarnya yang hebat dan menggerunkan:

"Now I am become Death, the destroyer of worlds."("Kini, aku telah menjadi sang Kematian, pemusnah loka-loka.").

Pada 1947, beliau menjadi pengarah Institute of Advanced Study di Princeton, New Jersey. Beliau muluh menjadi kuat dimusuhi banyak orang setelah perang kerana telah mengusulkan pengendalian tenaga atom antarabangsa dan menentang pembuatan bom hidrogen, dan pada 1954 Suruhanjaya Tenaga Atom menyatakannya sebagai "orang yang harus diamankan". Setelah peristiwa penjatuhan bom atom oleh AS di Jepun pada tahun 1945 yang membunuh puluhan ribu orang, Oppenheimer menyesali pekerjaannya dan menyerukan agar tenaga atom digunakan untuk kepentingan yang damai.

Persaraan dan senja hidup 
Beliau berhijrah ke pulau Saint John dalam Kepulauan Dara Amerika Syarikat di rantau Caribbean pada tahun 1954 di mana beliau mendiami sana untuk beberapa bulan. Beliau membeli sebidang tanah  di Gibney Beach untuk dijadikan rumah penginapannya bersama anaknya Toni dan isterinya Kitty; di sini juga beliau meluangkan masa riadahnya berlayar keliling pulau.

Beliau didiagnos menghidap barah tekak disebabkan tabiat merokoknya yang berat pada tahun 1965. Setelah menjalani beberapa pembedahan yang tidak berjaya, beliau menerima rawatam radiasi dan kemoterapi pada lewat tahun berikutnya. Beliau jatuh koma pada 15 Februari 1967 sebelum akhirnya meninggal dunia di kediamannya di Princeton, New Jersey tulat hari tanggal 18 Februari ketika berusia 62 tahun.

Majlis berkabung memperingatinya diadakan di Dewan Alexander kampus Universiti Princeton dihadiri 600 orang rakan sekerja baik dalam bidang sains mahupun ketenteraan. Mayatnya dibakar dan abu-abu tinggalannya disimpan dalam suatu bekas dibawa isterinya Kitty untuk dicurahkan ke laut tidak jauh dari hadapan rumah persaraan mereka.

Nota

Bibliografi 

 (pascakematian)
 (pascakematian)
 (pascakematian)
 (pascakematian)

Rujukan 

Sumber utama

Pautan luar 
 
 Penceritaan Robert Oppenheimer berkenaan ujian bom atom pertama
 Biografi dan pameran tentang Robert Oppenheimer sempena ulang tahun keseratus kelahirannya

Robert Oppenheimer
Kelahiran 1904
Kematian 1967
Ahli fizik Amerika Syarikat
Orang Yahudi Amerika